BTW พุ่งกระฉูด 21% คาดเก็งกำไรทางเทคนิค-ราคาหุ้นต่ำบุ๊ก
BTW พุ่งกระฉูด 21% โดย ณ เวลา 16.08 น. อยู่ที่ระดับ 1.41 บาท  บวก 0.25 บาท คาดเก็งกำไรทางเทคนิค-ราคาหุ้นต่ำบุ๊ก
BTW พุ่งกระฉูด 21% โดย ณ เวลา 16.08 น. อยู่ที่ระดับ 1.41 บาท  บวก 0.25 บาท คาดเก็งกำไรทางเทคนิค-ราคาหุ้นต่ำบุ๊ก
21 มิ.ย. 2564

ผู้สื่อข่าวรายงานว่า วันนี้(21 มิ.ย.64) ราคาหุ้นบริษัท บีที เวลธ์ อินดัสตรีส์ จำกัด (มหาชน) หรือ BTW ณ เวลา 16.08 น. อยู่ที่ระดับ 1.41 บาท  บวก 0.25 บาท หรือ 21.55% ด้วยมูลค่าซื้อขาย 23.36 ล้านบาท คาดเก็งกำไรหุ้นเล็กราคาต่ำกว่ามูลค่าหุ้นทางบัญชี 1.52 บาท

สำหรับ BTW ประกอบธุรกิจโดยการถือหุ้นในบริษัทอื่น (Holding Company) โดยมีบริษัท เบสท์เทค แอนด์ เอ็นจิเนียริ่ง จำกัด เป็นบริษัทแกน ประกอบธุรกิจให้บริการแปรรูปผลิตภัณฑ์เหล็กและโครงสร้างเหล็ก ตามประเภทงานดังนี้ 1) งานแปรรูปและประกอบกลุ่มชิ้นงานขนาดใหญ่ (Modularization) เป็นการผลิตโครงสร้างเหล็กหรือระบบการผลิตของโครงการอุตสาหกรรมขนาดใหญ่ เช่น เหมืองแร่ และ ก๊าซและปิโตรเลียม
2) งานแปรรูปชิ้นงานเหล็ก (Parts Fabrication) เป็นกระบวนการแปลงสภาพวัตถุดิบ เช่น เหล็กแผ่น เหล็กรูปพรรณ และท่อเหล็ก เป็นชิ้นงานโลหะตามแบบทางวิศวกรรม เช่น Piping System, Pressure Vessel and Storage Tank และ Structural Steel
3) งานก่อสร้างโรงไฟฟ้าแบบครบวงจร (Power Plant EPC Contractor) เป็นผู้รับเหมาหลักของโครงการ ในการออกแบบทางวิศวกรรม จัดหาเครื่องจักรอุปกรณ์ ก่อสร้างและบริหารโครงการ จนกระทั่งโรงไฟฟ้าสามารถดำเนินการเชิงพาณิชย์ได้ ให้แก่ลูกค้าผู้ประกอบการโรงไฟฟ้าต่างๆ โดยเฉพาะโรงไฟฟ้าพลังงานหมุนเวียน
ด้านผลประกอบการที่ผ่านมาดังตารางประกอบโดยงวดล่าสุด ไตรมาส 1/2564 พลิกขาดทุน 13.86 ล้านบาท จากไตรมาส 1/2563 มีกำไรสุทธิ 12.65 ล้านบาท
